b'\n_START_ARTICLE_\nRashidun\n_START_PARAGRAPH_\nAng Mga Karapatdapat na Pinapatunabayang Kalipa o Mga Matuwid na Kalipa (\xd8\xa7\xd9\x84\xd8\xae\xd9\x84\xd9\x81\xd8\xa7\xd8\xa1 \xd8\xa7\xd9\x84\xd8\xb1\xd8\xa7\xd8\xb4\xd8\xaf\xd9\x88\xd9\x86 al-Khulaf\xc4\x81\xca\xbeu ar-R\xc4\x81shid\xc5\xabn) ang katagang ginagamit sa Islam na Sunni upang tukuyin ang apat na mga kalipa pagkatapos ni Muhammad na nagtatag ng kalipatang Rashidun: sina Abu Bakr, Umar, Uthman ibn Affan at Ali. Ang konseptong "Mga Karapatdapat na Pinapatnubayang Kalipa" ay nagmula sa kalaunang kalipatang Abbasid na nakabase sa Baghdad. Ito ay isang reperensiya sa tradisyong Sunni na "Mahigpit mong panghawakan ang aking halimbawa (sunnah) at ng mga Karapatdapat na Pinapatnubayang Kalipa(Ibn Majah, Abu Dawood). Ang implikasyon ng termino ay ang mga kalaunang kalipa ay kaunting matuwid at mas mababang mga halimbawa ng kabanalang Muslim.'